
NR.SC2006 - 4835   DIN 16.03.2006
REFERAT

privind actualizarea valorii Devizului General pentru obiectivul 
„Reparaţii capitale în zona de locuinţe Dâmboviţa”
Direcţia Edilitară are achiziţionate Studii de Fezabilitate pentru amenajarea a diverse străzi din pământ sau aflate într-o faza avansată de degradare.

Una dintre aceste documentaţii se referă la amenajarea străzilor din zona de locuinţe Dâmboviţa.
Acest studiu a fost elaborat în anul 2002 şi a fost aprobat în Consiliul Local prin Hotărârea nr. 371 din 10.12.2002 , având o valoare de 5.239.305,10 RON reprezentând 1.556.676 euro.

În urma solicitării consilierilor municipali, prin adresa nr. SC 2005 – 20602 din 05.12.2005 proiectantului acestui obiectiv i s-a cerut reactualizarea devizului general, înaintea organizării licitaţiei pentru execuţia lucrărilor.

Toodată, în vederea realizării emisiunii de obligaţiuni, VMB  PARTNERS consideră necesar ca investiţiile ce fac obiectul creditului, să aibă Studiul de Fezabilitate finalizat cu o dată cât mai recentă sau cu o actualizare recentă.

Ca urmare a  actualizării investiţiei şi a reanalizării cantităţilor datorită degradării stării tehnice a drumurilor până în prezent s-a ajuns la valoarea de 13.991.756,19 RON reprezentând 3.950.464,79 euro. 

Având în vedere cele mai sus prezentate precum şi necesitatea realizării acestui obiectiv, alăturat vă înaintăm spre aprobare valoarea actualizată a obiectivului „Reparaţii capitale în zona de locuinţe Dâmboviţa”.

Privind actualizarea valorii devizului general 

pentru obiectivul de investiţie: 

“REPARAŢII CAPITALE ÎN ZONA DE LOCUINŢE  DÂMBOVIŢA”



Consiliul Local al Municipiului Timişoara

Având în vedere referatul nr. SC2006 – 4835   din 16.03.2006   intocmit de către Direcţia Edilitară  din cadrul Primăriei Municipiului Timişoara, prin care se propune aprobarea valorii devizului general pentru obiectivul de investiţie:”REPARAŢII CAPITALE ÎN ZONA DE LOCUINŢE DÂMBOVIŢA”;

Având în vedere avizele Comisiei pentru Studii, Prognoze, Economie, Buget, Finanţe, Impozite şi Taxe, Comisiei pentru Administrarea Domeniului Public şi Privat, Servicii publice şi comerţ, Regii autonome şi societăţi comerciale, din cadrul Consiliului Local al Municipiului Timişoara;

Având în vedere Hotărârea Consiliului Local nr.371/10.12.2002 - privind aprobarea Studiului de Fezabilitate :”REPARAŢII CAPITALE ÎN ZONA DE LOCUINŢE DÂMBOVIŢA”

In conformitate cu prevederile art.38 lit. d, f), l) din Legea nr.215/.2001 privind administratia publică locală;

În temeiul art. 46 din Legea nr.215/.2001 privind administratia publică locală;                         

HOTĂRĂŞTE:
Art. 1. Se aprobă  devizul general pentru obiectivul de investiţii :”REPARAŢII CAPITALE ÎN ZONA DE LOCUINŢE DÂMBOVIŢA” de la valoarea 5.239.305,10 lei RON (1.556.676 euro ) la valoarea 13.991.756,19 lei RON reprezentând 3.950.464,79  euro, conform anexei care face parte integrantă din prezenta hotărâre.

Art. 2. Cu aducerea la îndeplinire a prezentei Horărâri se încredinţează Direcţia Edilitară şi Direcţia Economică a  Primăriei Municipiului Timişoara

Art. 3.  Prezenta Hotărâre se comunică:

· Prefecturii Judeţului Timiş

· Secretarului Primăriei Municipiului Timişoara

· Primarului Municipiului Timişoara

· Direcţiei Edilitare

· Direcţiei Economice

· Direcţiei Urbanism

· Direcţiei Patrimoniu

· Serviciului Juridic Contencios

· Serviciului Control şi Audit Intern

· Serviciului Centrul de Informare pentru Cetăţeni

· Biroului Relaţii Publice

· Mass-mediei locale
Preşedinte de şedinţă,

 Consilier

